CELEX: 32019D0121
Language: hr
Date: 2019-01-24 00:00:00
Title: Provedbena odluka Komisije (EU) 2019/121 оd 24. siječnja 2019. o mjeri koju je poduzela Njemačka u skladu s Direktivom 2006/42/EZ Europskog parlamenta i Vijeća, kojom zabranjuje stavljanje na tržište CNC glodalice (modeli UMC750SS i UMC750) koju proizvodi poduzeće Haas Automation Europe N.V. (priopćeno pod brojem dokumenta C(2019) 307) (Tekst značajan za EGP.)

28.1.2019   
               
               
                  HR
               
               
                  Službeni list Europske unije
               
               
                  L 24/29
               
            
         PROVEDBENA ODLUKA KOMISIJE (EU) 2019/121
         оd 24. siječnja 2019.
         o mjeri koju je poduzela Njemačka u skladu s Direktivom 2006/42/EZ Europskog parlamenta i Vijeća, kojom zabranjuje stavljanje na tržište CNC glodalice (modeli UMC750SS i UMC750) koju proizvodi poduzeće Haas Automation Europe N.V.
         
            
               (priopćeno pod brojem dokumenta C(2019) 307)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11. stavak 3.,
         budući da:
         
                     (1)
                  
                  
                     Njemačka je 12. listopada 2017. izvijestila Komisiju o zaštitnoj mjeri koju je uvela 12. rujna 2017., kojom zabranjuje stavljanje na tržište modela UMC750SS i UMC750 CNC glodalice („CNC glodalice”) koje proizvodi poduzeće Haas Automation Europe N.V., Mercuriusstraat 28, B-1930 Zaventem („proizvođač”).
                  
               
                     (2)
                  
                  
                     Njemačka je uvela tu mjeru jer CNC glodalice nisu ispunjavale temeljne zdravstvene i sigurnosne zahtjeve utvrđene u odjeljku 1.5.13. Priloga I. Direktivi 2006/42/EZ. U skladu s temeljnim zdravstvenim i sigurnosnim zahtjevom iz odjeljka 1.5.13. o emisijama opasnih materijala i tvari strojevi moraju biti konstruirani i izrađeni tako da se izbjegnu rizici od udisanja, gutanja, dodira s kožom, očima i sluznicom te apsorpcije kroz kožu opasnih materijala i tvari koje ti strojevi proizvode. U vezi s tim Njemačka je navela da CNC glodalice ispuštaju pare rashladnog maziva premda nemaju sustav za njihovo odvođenje.
                  
               
                     (3)
                  
                  
                     Nakon što je od Njemačke primila obavijest o zaštitnoj mjeri, Komisija je započela savjetovanje s predmetnim stranama kako bi saslušala njihova stajališta. Komisija je 24. travnja 2018. poslala dopis proizvođaču. U svojem odgovoru od 27. travnja 2018. proizvođač je obavijestio Komisiju da se predmetni proizvodi više ne stavljaju dobrovoljno na njemačko tržište te da je proizvođač službeno zaključio predmet s njemačkim tijelima.
                  
               
                     (4)
                  
                  
                     Razmatranjem obrazloženja koje je dostavila Njemačka u pogledu zaštitne mjere kao i razmatranjem dostupne dokumentacije i primjedbi proizvođača utvrđeno je da CNC glodalice ne ispunjavaju temeljni zdravstveni i sigurnosni zahtjev utvrđen u odjeljku 1.5.13. Priloga I. Direktivi 2006/42/EZ. Taj nedostatak može ugroziti zdravlje i sigurnost ljudi.
                  
               
                     (5)
                  
                  
                     Stoga bi trebalo smatrati da je zaštitna mjera koju je poduzela Njemačka opravdana,
                  
               DONIJELA JE OVU ODLUKU:
         
            Članak 1.
            Mjera koju je poduzela Njemačka, kojom zabranjuje stavljanje na tržište modela UMC750SS i UMC750 CNC glodalice koje proizvodi poduzeće Haas Automation Europe N.V., Mercuriusstraat 28, B-1930 Zaventem, opravdana je.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 24. siječnja 2019.
            
               
                  Za Komisiju
               
               Elżbieta BIEŃKOWSKA
               
                  Članica Komisije
               
            
         
         
            (1)  SL L 157, 9.6.2006., str. 24.